อ่านผลการตรวจคัดกรอง วินิจฉัยโรคจากผลการตรวจ
คุณหมอจะฉีดสารละลาย purified protein derivative หรือ PPD เข้าไปใต้ชั้นผิวหนังด้านในท่อนแขนของคุณ จนผิวหนังบริเวณนั้นนูนแข็งขึ้นมาประมาณ 6 - 10 มม. ซึ่งจะหายไปเองใน 2 - 3 ชั่วโมง ภายใน 48-72 ชั่วโมง ห้ามเอาพลาสเตอร์หรืออะไรไปแปะตรงจุดที่ฉีดสารเด็ดขาด คุณยังอาบน้ำได้ตามปกติ แค่ต้องเบามือและซับให้แห้ง ที่สำคัญคือห้ามคุ้ยแคะแกะเกาหรือถูไถตรงจุดที่ฉีดสาร เพราะอาจทำให้บวมแดงจนอ่านผลผิดเพี้ยน ถ้าคันมากๆ ให้ใช้ผ้าชุบน้ำเย็นมาประคบแทน ต้องอ่านผลภายใน 48-72 ชั่วโมงเท่านั้น ถ้าคุณไม่กลับไปหาคุณหมอภายใน 72 ชั่วโมงละก็ จะอ่านผลไม่ได้และต้องตรวจคัดกรองกันใหม่อีกรอบ ให้ใช้ปลายนิ้วลูบหาก้อนนูนแข็ง (induration) หรือก็คือผิวหนังที่ยกตัวนูนแข็งขึ้นมาและมีขอบชัดเจน พอเจอแล้วก็ใช้ปากกาทำสัญลักษณ์ไว้ตรงขอบที่กว้างที่สุด ก้อนนูนแข็งนี่แหละสำคัญสุดในการอ่านผล บริเวณที่บวมแดงก็ไม่สำคัญเท่า แต่ก็ใช่ว่าจะหาเจอกันได้ง่ายๆ ต้องใช้ปลายนิ้วลูบหาดีๆ ถึงจะเจอ ถึงบริเวณที่ฉีดสารจะแดง แต่ไม่ได้แปลว่าคุณเป็นวัณโรค ต้องวัดขนาดก้อนนูนแข็งไว้ โดยวัดตัดความยาวแขนและใช้หน่วยเป็นมิลลิเมตร ใช้ไม้บรรทัดที่มีมิลลิเมตรมาวัด วางขอบไม้บรรทัดที่มีเลข "0" ตรงขอบซ้ายของก้อนนูนแข็ง แล้วใช้ปากกาจุดไว้ แล้วดูว่าไปถึงขอบด้านขวาแล้วยาวเท่าไหร่ ถ้าจุดที่ทำสัญลักษณ์ไว้อยู่ระหว่าง 2 เส้นที่แตกต่างกัน ให้ใช้เส้นที่อยู่ต่ำกว่า ก้อนนูนแข็งที่มีขนาด 5 มม. ขึ้นไปนั้นจัดว่าผลเป็นบวก อยู่ในกลุ่มความเสี่ยงสูง กลุ่มที่ว่าก็เช่นคนที่  มีเชื้อ HIV เคยรับการเปลี่ยนถ่ายอวัยวะ เคยกินยากดภูมิคุ้มกัน (immunosuppressed) ด้วยสาเหตุใดก็ตาม เพิ่งพบปะกับคนเป็นวัณโรค เอ็กซเรย์หน้าอกพบวัณโรคที่เคยรักษาหายไปแล้ว เป็นโรคไตวายเรื้อรังระยะสุดท้าย (end stages of renal (kidney) disease) ก้อนนูนแข็งที่มีขนาด 10 มม. ขึ้นไปนั้นจัดว่าผลเป็นบวก อยู่ในกลุ่มความเสี่ยงปานกลาง กลุ่มที่ว่าก็เช่นคนที่  เพิ่งอพยพมาจากประเทศที่วัณโรคระบาด ใช้ยาฉีด ทำงานในโรงพยาบาล เรือนจำ บ้านพักคนชรา หรือสถานที่ที่ใกล้เคียง มีโรคประจำตัวที่ก่อให้เกิดความเสี่ยง เช่น เบาหวาน ลูคีเมีย หรือน้ำหนักตัวต่ำกว่าปกติ เป็นเด็กอายุต่ำกว่า 4 ขวบ เป็นเด็กโตและวัยรุ่นที่คลุกคลีกับผู้ใหญ่ในกลุ่มเสี่ยงสูง สำหรับคนที่ไม่ได้อยู่ในกลุ่มเสี่ยงสูงหรือเสี่ยงปานกลาง ก้อนนูนแข็งจะใหญ่ 15 มม. ขึ้นไป และผลออกมาเป็นบวก หมายถึงทุกคนไม่ว่าจะอยู่ในกลุ่มเสี่ยงไหน ถ้ามีแผลพุพองก็ถือเป็นบวกด้วย ถึงจะแค่บวมนิดเดียวก็เถอะ ถ้าไม่พบก้อนนูนแข็งเลย แปลว่าผลเป็นลบ ถ้ามีก้อนบวมนุ่มๆ หรือแดง ไม่ใช่ก้อนนูนแข็งชัดเจน หมายความว่าผลเป็นลบ แต่ถึงคุณจะสังเกตพบว่าตัวเองได้ผลเป็นลบ ก็ต้องกลับไปหาคุณหมอเพื่อฟังผลอย่างเป็นทางการอีกครั้ง
ไปตรวจคัดกรองวัณโรคที่โรงพยาบาล. อย่าปิดบังบริเวณนั้น. กลับไปติดตามผลกับคุณหมอ. หาก้อนนูนแข็งแล้วทำสัญลักษณ์ไว้. วัดขนาดก้อนนูนแข็ง. พิจารณาว่าคุณอยู่ในกลุ่มเสี่ยงสูงหรือเปล่า. พิจารณาว่าคุณอยู่ในกลุ่มเสี่ยงปานกลางหรือเปล่า. ถ้าคุณอยู่ในกลุ่มอื่น ก้อนนูนแข็งจะใหญ่. พิจารณาผลเป็นลบ.
https://www.wikihow.com/Read-a-Tuberculosis-Skin-Test https://www.wikihow.com/Read-a-Tuberculosis-Skin-Test
Reading the Test Interpreting the Test